হলুদ শাপলা (বৈজ্ঞানিক নাম: Nymphaea amazonum) হলো মেক্সিকো থেকে ক্রান্তীয় দক্ষিণ আমেরিকা অঞ্চলের স্থানীয় শাপলা গোত্রের একটি প্রজাতি। এই প্রজাতির শাপলাটি বাংলাদেশে সৌন্দর্যবর্ধক উদ্ভিদ হিসেবে প্রচলিত করা হয়েছে।   বর্ণনা  থাম্ব|ডান|হেনরি শুমেকার কনার্ডের "দ্য ওয়াটারলিলিস: অ্যা মনোগ্রাফ অব দ্য জেনাস নিম্ফিয়া" থেকে হলুদ শাপলার উদ্ভিদতাত্ত্বিক প্রতিকৃতি। থাম্ব|ডান|হলুদ শাপলার উদ্ভিদতাত্ত্বিক প্রতিকৃতি   উদ্ভিদতাত্ত্বিক বৈশিষ্ট্য  হলুদ শাপলা এক ধরনের জলজ গুল্মজাতীয় উদ্ভিস। এদের গাঢ় বাদামি থেকে কালো বর্ণের প্রায়-চোঙাকৃতির রাইজোম দৈর্ঘ্যে  এবং চওড়ায়  পর্যন্ত হতে পারে। চওড়া ডিম্বাকার থেকে উপবৃত্তাকার পত্রফলক দৈর্ঘ্যে প্রায়  এবং প্রস্থে প্রায়  পর্যন্ত হতে পারে। পরিণত অবস্থায় পাতার অক্ষীয় দিকে অ্যাক্টিনোড্রোমাস শিরাবিন্যাসে স্পষ্ট গোলীয় শিরা দেখা যায়। বৃন্ত ৮ মিলিমিটার পর্যন্ত পুরু হতে পারে এবং এর শীর্ষে ট্রাইকোম বা বিশেষ ধরনের রোম চক্রাকারে অবস্থান করে।   জননগত বৈশিষ্ট্য  থাম্ব|ডান|"ডি নাট্যুরলিশেন ফ্লাঞ্জেনফামিলিয়েন : নেবস্ট ইহরেন গাটুঙ্গেন উন্ড ভিশটিগারেন আর্টেন, ইনসবেসোন্ডেরে ডেন নুটজফ্লাঞ্জেন" প্রকাশনা থেকে গৃহীত হলুদ শাপলার উদ্ভিদতাত্ত্বিক চিত্রাঙ্কন।  রাত্রিকালে প্রস্ফুটিত হলুদ শাপলার পুষ্প পানির ওপরে ভাসমান থাকে। ফুল ১০ মিলিমিটার পুরু পুষ্পবৃন্তে সংযুক্ত থাকে। পুষ্পবৃন্তের শীর্ষে কদাচিৎ চক্রাকার ট্রাইকোম নামক রোমের অস্তিত্ব পাওয়া যায়। পুষ্প সুগন্ধি। ফুলের গন্ধ পেট্রোল, জাইলল, বেনজিন, পিডিবি, টারপেন্টাইন, বেনজল, জাইলিন ও অ্যাসিটোনের মিশ্রণের অনুরূপ বলে বর্ণিত হয়। উদ্ভিদে ঘনঘন ফল দেখা যায়। প্রতিটি ফলে ২২০০০টি পর্যন্ত বীজ থাকতে পারে। ডিম্বাকার বীজগুলো ১.৩ মিলিমিটার লম্বা এবং ০.৯ মিলিমিটার চওড়া। বীজগুলো মসৃণ, পাইলোজ জাতীয় রোমে আবৃত এবং অক্ষ বরাবর ট্রাইকোমের অবিচ্ছিন্ন একটি রেখা দেখা যায়।   কোষতত্ত্ব  উদ্ভিদের ডিপ্লয়েড ক্রোমোজোমের সংখ্যা 2n = ১৮।   প্রজনন   অযৌন প্রজনন  হলুদ শাপলায় স্টোলন দেখা যায়। তবে তা বংশবৃদ্ধিকারী সিউড্যান্থিয়ায় পরিণত হয় না।   যৌন প্রজনন  পানি ও প্রাণীদেহের মাধ্যমে বীজ বাহিত হয়ে বংশবিস্তার ঘটে।   শ্রেণীবিন্যাসবিদ্যা  ১৮৩২ সালে জার্মান উদ্ভিদবিজ্ঞানী কার্ল ফ্রিডরিখ ফিলিপ ফন মার্টিয়াস ও ইয়োসেফ গেরহার্ড জুক্কারিনি প্রথম এই প্রজাতির বর্ণনা করেন।   টাইপ নমুনা  প্রজাতির টাইপ নমুনা ব্রাজিল থেকে সংগৃহীত হয়েছে।   নিম্ফিয়া গণে অবস্থান  প্রজাতিটি নিম্ফিয়া-এর উপগণ হাইড্রোক্যালিস-এর অন্তর্ভুক্ত।   সাবেক উপপ্রজাতি  হলুদ শাপলাকে (Nymphaea amazonum) পূর্বে দুইটি উপপ্রজাতি Nymphaea amazonum উপপ্র. amazonum এবং Nymphaea amazonum উপপ্র. pedersenii হিসেবে বিভক্ত করা হতো। পরবর্তীতে এই শ্রেণীবিন্যাসকে বাতিল করা হয় এবং Nymphaea amazonum উপপ্র. pedersenii-কে ২০২১ সালে Nymphaea pedersenii নামে পৃথক প্রজাতি হিসেবে বর্ণনা করা হয়।   সংরক্ষণ অবস্থা  মার্কিন যুক্তরাষ্ট্রের অধীন পুয়ের্তো রিকোতে হলুদ শাপলার বাসস্থান ধ্বংসের মুখে রয়েছে। কিউবায় কৃষিকাজের বিকাশ, বহিরাগত উদ্ভিদ ও প্রাণীর আগমন, পশুপালন, পলল জমা ও দূষণের প্রভাবে বাসস্থান কমে আসা এবং নষ্ট হয়ে যাওয়ার কারণে দেশটিতে হলুদ শাপলা বিপন্ন প্রজাতি হিসেবে তালিকাভুক্ত হয়েছে। ২০১৯ সালে প্রকাশিত "লিস্টে রুগ ডে লা ফ্লোর ভাস্কুলেয়ার ডে গুয়াডেলোপ" নামের তালিকায় হলুদ শাপলার "তথ্য অনুপলভ্য" (ডাটা ডেফিসিয়েন্ট) বলে উল্লেখ করা হয়েছে।   বাস্তুসংস্থান   বাসস্থান  পাঁতানাওয়ের স্থায়ী পুষ্করণীতে এদের দেখা যায়। এছাড়া বিভিন্ন হ্রদ ও খালেও এদের দেখা যায়। কর্দম ও বালুর সংমিশ্রণ কিংবা বালুকাময় কোয়ার্টজপূর্ণ মাটিতে এদের জন্মাতে দেখা যায়। আর্দ্র পললভূমিতে এদের রাইজোম কিছুমাত্রায় খরাকাল কাটিয়ে টিকে থাকতে পারে। আমাজনের পলল সমভূমিতে হলুদ শাপলাকে বিভিন্ন জলজ এবং উভচর ঘাসের প্রজাতির সাথে প্রতিযোগিতা করে টিকে থাকতে হয়।   পরাগায়ন  থাম্ব|ডান|সাইক্লোসেফালা ক্যাস্টানিয়া প্রজাতির পোকা হলুদ শাপলায় পরাগায়ন ঘটায়।  হলুদ শাপলার শক্তিশালী গন্ধ সাইক্লোসেফালা জাতীয় গুবরে পোকাকে আকৃষ্ট করে। গুবরে পোকার প্রজাতি সাইক্লোসেফালা ক্যাস্টানিয়া হলুদ শাপলায় পরাগায়ন ঘটাতে বিশেষভাবে পরিচিত।   ব্যবহার  হলুদ শাপলাকে ঔষধি ও খাদ্য হিসেবে ব্যবহার করা হয়। এদের রাইজোম খাওয়ার উপযোগী। এর পানি থেকে সাইহ্যালোথ্রিন ও ইমিডাক্লোপ্রিড কীটনাশক পরিশোষণের সক্ষমতা রয়েছে। আলসার চিকিৎসায় এটি জীবাণুরোধক বৈশিষ্ট্য প্রদর্শন করে। এর ফুল হার্পিস ও ইরাইসিপেলাসের চিকিৎসায় ব্যবহৃত হয়।   চাষ  হলুদ শাপলার চাষ খুবই দুর্লভ। বাংলাদেশে সৌন্দর্যবর্ধক উদ্ভিদ হিসেবে এর স্থানীয়করণ করা হয়েছে।   তথ্যসূত্র   আমাজোনাম বিষয়শ্রেণী:ইকুয়েডরের উদ্ভিদ বিষয়শ্রেণী:এল সালভাদোরের উদ্ভিদ বিষয়শ্রেণী:কলম্বিয়ার উদ্ভিদ বিষয়শ্রেণী:কিউবার উদ্ভিদ বিষয়শ্রেণী:কেইম্যান দ্বীপপুঞ্জের উদ্ভিদ বিষয়শ্রেণী:কোস্টারিকার উদ্ভিদ বিষয়শ্রেণী:গায়ানার উদ্ভিদ বিষয়শ্রেণী:গুয়াতেমালার উদ্ভিদ বিষয়শ্রেণী:জ্যামাইকার উদ্ভিদ বিষয়শ্রেণী:ডোমিনিকান প্রজাতন্ত্রের উদ্ভিদ বিষয়শ্রেণী:ত্রিনিদাদ ও টোবাগোর উদ্ভিদ বিষয়শ্রেণী:দক্ষিণ আমেরিকার উদ্ভিদ বিষয়শ্রেণী:নিকারাগুয়ার উদ্ভিদ বিষয়শ্রেণী:পানামার উদ্ভিদ বিষয়শ্রেণী:পেরুর উদ্ভিদ বিষয়শ্রেণী:ফরাসি গায়ানার উদ্ভিদ বিষয়শ্রেণী:বলিভিয়ার উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:ব্রাজিলের উদ্ভিদ বিষয়শ্রেণী:মেক্সিকোর উদ্ভিদ বিষয়শ্রেণী:লিওয়ার্ড দ্বীপপুঞ্জের উদ্ভিদ বিষয়শ্রেণী:সুরিনামের উদ্ভিদ বিষয়শ্রেণী:হাইতির উদ্ভিদ বিষয়শ্রেণী:১৮৩২-এ বর্ণিত উদ্ভিদ